wannaphong/clean_thaiwikipedia huggingface dataset:
# วรนันท์ จันทรัศมี
วรนันท์ จันทรัศมี (ชื่อเล่น:จุ้มจิ้ม) เกิดเมื่อวันที่ 12 สิงหาคม พ.ศ. 2528 เป็นอดีตนักแสดงชาวไทย และ นักธุรกิจชาวไทย

 ประวัติ 
วรนันท์ เป็นลูกสาวคนโตของ คุณเนตร จันทรัศมี เจ้าของศูนย์การค้าไดอาน่า คอมเพล็กซ์ หาดใหญ่ในเครือพิธานกรุ๊ป จบการศึกษาคณะเศรษฐศาสตร์ มหาวิทยาลัยธรรมศาสตร์ เกียรตินิยมอันดับ 1 ปัจจุบัน นอกจากสวมบทบาทดารา พิธีกร ยังรับตำแหน่งผู้จัดการฝ่ายการตลาดและพัฒนาธุรกิจ ดูแลด้านการตลาด 

ด้านชีวิตส่วนตัว สมรสกับ ภัทร จึงกานต์กุล อดีตผู้ประกาศข่าวช่อง 7 ทายาทเจ้าสัว บริษัท เบน-เฮอร์ โปรดักส์ เข้าพิธีวิวาห์เมื่อวันที่ 24 พฤศจิกายน 2561 งานแต่งงาน ภัทร จึงกานต์กุล - จุ้มจิ้ม วรนันท์ อลังการ รวมคนทั้งวงการมาไว้ด้วยกัน , งานแต่งคู่รักทายาทหมื่นล้าน "ภัทร จึงกานต์กุล" จูงมือ "จุ้มจิ้ม" เข้าสู่ประตูวิวาห์มีบุตร-ธิดาฝาแฝดด้วยกัน 2 คน

 การศึกษา 
 ประถมศึกษา : ร.ร.ธิดานุเคราะห์ (หาดใหญ่)	
 มัธยมศึกษา : ร.ร.ธิดานุเคราะห์ (หาดใหญ่)	
 อุดมศึกษา : มหาวิทยาลัยธรรมศาสตร์ คณะเศรษฐศาสตร์ เกียรตินิยมอันดับ 1

 ผลงาน 

 มิวสิควีดีโอ 
 Girly Berry
 Sofa
 ลูกปัด

 ดอกไม้กับหัวใจ - izax

 ละครโทรทัศน์ 
 ปี พ.ศ. 2549 ขบวนการสปอร์ตเรนเจอร์ รับบทเป็น ยู / Swimming Blue
 ปี พ.ศ. 2551 สงครามนางฟ้า รับบท แนน คู่หมั้นของ หนุ่ย (หยวน - นิธิชัย) (เอ็กแซ็กท์/ช่อง 5)
 ปี พ.ศ. 2552 สกุลกา (เอ็กแซ็กท์/ช่อง 5)
 ปี พ.ศ. 2552 เซน...สื่อรักสื่อวิญญาณ ตอน ทีใครทีมัน (เอ็กแซ็กท์/ช่อง 5)
 ปี พ.ศ. 2553 มงกุฎดอกส้ม รับบท เพื่อนคำแก้ว (บรอดคาซท์ ไทย เทเลวิชั่น/ช่อง 3)
 ปี พ.ศ. 2554 หอ หึ หึ (เมกเกอร์ เค/ช่อง 3)
 ปี พ.ศ. 2555 ต้มยำลำซิ่ง (บรอดคาซท์ ไทย เทเลวิชั่น/ช่อง 3)
 น้องใหม่ร้ายบริสุทธิ์ (บรอดคาซท์ ไทย เทเลวิชั่น/ช่อง 3)
 ปี พ.ศ. 2560 บ่วงบรรจถรณ์ รับบท ศิรินุช (บรอดคาซท์ ไทย เทเลวิชั่น/ช่อง 3)

 ภาพยนตร์ 
 ปี พ.ศ. 2558 โปสการ์ดที่ไม่มีที่มา (linetimeflim)
# พรพิชญ์ พัฒนกุลเลิศ
พรพิชญ์ พัฒนกุลเลิศ (เกิด 25 สิงหาคม พ.ศ. 2497) เป็นนักการเมืองสตรีชาวไทย อดีตสมาชิกสภาผู้แทนราษฎรจังหวัดนราธิวาส 3 สมัย สังกัดพรรคประชาธิปัตย์

 ประวัติ 
แพทย์หญิงพรพิชญ์ พัฒนกุลเลิศ เกิดเมื่อวันที่ 25 สิงหาคม พ.ศ. 2497ศูนย์ข้อมูลนักการเมือง เป็นบุตรของนายวัลลภ กับ นางจริยา พึ่งธรรมเดชประวัติผู้สมัคร ส.ส. กรมการปกครอง สำเร็จการศึกษา แพทยศาสตรบัณฑิต จาก จุฬาลงกรณ์มหาวิทยาลัย (ร่วมรุ่นคณะกับ เอนก เหล่าธรรมทัศน์) และ รัฐศาสตรมหาบัณฑิต จาก มหาวิทยาลัยธรรมศาสตร์

 งานการเมือง
แพทย์พรพิชญ์เคยรับราชการเป็นแพทย์หญิงที่โรงพยาบาลนราธิวาส ก่อนที่จะเข้าสู่วงการการเมือง ด้วยการเป็นสมาชิกสภาเทศบาลเมืองนราธิวาส ในปี พ.ศ. 2533 ซึ่งต่อมา ได้รับเลือกตั้งเป็นสมาชิกสภาผู้แทนราษฎรครั้งแรกในเดือนกันยายน พ.ศ. 2535 สังกัดพรรคประชาธิปัตย์ และได้รับเลือกเรื่อยมา รวม 3 ครั้ง 

 สมาชิกสภาผู้แทนราษฎร 
แพทย์หญิงพรพิชญ์ พัฒนกุลเลิศ ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดนราธิวาส สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดนราธิวาส สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดนราธิวาส สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๑ ตอนที่ ๒๓ ข หน้า ๑๐, ๒๖ พฤศจิกายน ๒๕๔๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๘ ตอนที่ ๒๒ ข หน้า ๒๐, ๔ ธันวาคม ๒๕๔๔
# อนันต์ สุขสันต์
จ่าสิบเอก อนันต์ สุขสันต์ (เกิด 11 กุมภาพันธ์ พ.ศ. 2478) อดีตหัวหน้าพรรคพิทักษ์ไทย อดีตสมาชิกสภาผู้แทนราษฎรจังหวัดชัยนาท 5 สมัย และอดีตสมาชิกสภาผู้แทนราษฎรแบบบัญชีรายชื่อ

 ประวัติ 
อนันต์ เกิดเมื่อวันที่ 11 กุมภาพันธ์ พ.ศ. 2478 เป็นบุตรนายปั่น นางสมบูรณ์ สุขสันต์ประวัติผู้สมัคร ส.ส. กรมการปกครอง ด้านครอบครัวสมรสกับนางมะลิ สุขสันต์ มีบุตร-ธิดา 4 คน 

สำเร็จการศึกษาระดับปริญญาโท จากมหาวิทยาลัยสุโขทัยธรรมาธิราช นอกเหนือจากการเป็นนักการเมืองแล้ว ยังประกอบธุรกิจส่วนตัวเป็นเจ้าของธุรกิจอสังหาริมทรัพย์ ทำธุรกิจเกี่ยวกับการซื้อ-ขายจัดสรรที่ดิน และทำธุรกิจหมู่บ้านจัดสรรหลายรุ่น

 งานการเมือง
จ่าสิบเอก อนันต์ ในอดีตเคยรับราชการทหาร ต่อมาเข้าสู่วงการการเมือง ด้วยการเป็นสมาชิกสภาผู้แทนราษฎรครั้งแรกใน พ.ศ. 2512 ไม่สังกัดพรรคการเมือง และได้รับเลือกเรื่อยมา รวม 5 ครั้ง ศูนย์ข้อมูลนักการเมือง ในสังกัดพรรคพิทักษ์ไทย พรรคกิจสังคม พรรคชาติไทย ตามลำดับ

จ่าสิบเอก อนันต์ ลงรับสมัครเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 57 สังกัดพรรคไทยรักไทย เมื่อ พ.ศ. 2544 แต่ไม่ได้รับเลือกตั้ง ต่อมานายประชา มาลีนนท์ ลาออก จ่าสิบเอกอนันต์ จึงได้รับเลื่อนขึ้นมาเป็นแทน

จ่าสิบเอก อนันต์ เคยลงสมัครรับเลือกตั้งสมาชิกวุฒิสภา ในปี พ.ศ. 2549 แต่ไม่ได้รับเลือกตั้ง

จ่าสิบเอก อนันต์ เคยเป็นกรรมการบริหารพรรคธรรมสังคมประกาศกระทรวงมหาดไทย เรื่อง การจัดตั้งพรรคการเมือง ราชกิจจานุเบกษา เล่ม 92 ตอนที่ 193 วันที่ 18 กันยายน 2517 ในปี พ.ศ. 2517

จ่าสิบเอก อนันต์ เคยถูกกล่าวหาในคดีร่วมกันฆ่าศรายุทธ ชะนะกุล อดีต ส.ส.ชัยนาท แต่เขาพ้นจากความผิดในคดีดังกล่าว289 ข่าวดัง 3 ทศวรรษหนังสือพิมพ์มติชน

 สมาชิกสภาผู้แทนราษฎร 
จ่าสิบเอก อนันต์ สุขสันต์ ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 จังหวัดชัยนาท ไม่สังกัดพรรคการเมือง
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดชัยนาท สังกัดพรรคพิทักษ์ไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2524 (เลือกตั้งซ่อม) จังหวัดชัยนาท สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดชัยนาท สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดชัยนาท สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 แบบบัญชีรายชื่อ สังกัดพรรคไทยรักไทย (เลื่อนแทน)

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๑ ตอนที่ ๒๓ ข หน้า ๑๒, ๒๖ พฤศจิกายน ๒๕๔๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๘ ตอนที่ ๒๒ ข หน้า ๒๕, ๔ ธันวาคม ๒๕๔๔
ราชกิจจานุเบกษา, แจ้งความกระทรวงศึกษาธิการ เรื่อง พระราชทานเหรียญลูกเสือสดุดี , เล่ม ๘๘ ตอนที่ ๙๔ ง หน้า ๒๓๘๑, ๓๑ สิงหาคม ๒๕๑๔
# ณรงค์ศักดิ์ เบี้ยทอง
ณรงค์ศักดิ์ เบี้ยทอง นักกีฬาเรือพายทีมชาติไทย เกิดที่จังหวัดปทุมธานี

ประวัติ
ณรงค์ศักดิ์ เบี้ยทอง ชื่อเล่น โอ๊ด เกิดวันที่ 16 มีนาคม พ.ศ. 2537  ตำบลหนองสามวัง อำเภอหนองเสือ จังหวัดปทุมธานี โอ๊ดตอนเด็กชอบเล่นฟุตบอล แต่เปลี่ยนมาเล่นกีฬาเรือพายตอนเป็นผู้ใหญ่ ได้เดินทางไปแข่งขันในต่างประเทศมากมาย เช่น ประเทศสิงคโปร์ ประเทศจีน

การศึกษาตอนประถมศึกษาที่โรงเรียนวัดปทุมนายก  มัธยมศึกษาศึกษาที่โรงเรียนหนองเสือวิทยาคม จ.ปทุมธานี ปัจจุบันศึกษาที่ สถาบันการพลศึกษา วิทยาเขตลำปางhttp://suphanburigames42.sat.or.th/sportman_des.asp?clickid=1130400069820

โอ๊ด ยังเป็นญาติกับ ลูกตั้ม - ธวัชชัย ทองอินทร์ เดอะ คอมเมเดียน ไทยแลนด์ ซีซั่นที่ 2 โดยเป็นญาติทางคุณตา โดยคุณตาของโอ๊ด ก็นามสกุล ทองอินทร์ พ่อของ ลูกตั้ม เป็นนักร้องท้องถิ่นในจังหวัดนครนายกและทั่วประเทศ

รางวัลการแข่งขัน
 ถ้วยพระราชทานพระบาทสมเด็จพระปรมินทรมหาภูมิพลอดุลยเดช การแข่งขันเรือยาวประเพณี ประจำปี ๒๕๕๖ 
 ถ้วยพระราชทานสมเด็จพระเทพรัตนราชสุดาฯ สยามบรมราชกุมารี มากกว่า 10 กว่าถ้วย ของแชมป์
 เหรียญทอง 26 มิถุนายน พ.ศ. 2556 เรือยาว 12 ฝีพาย ชาย ระยะ 1000 เมตร
# ลิซา เฮด
ร้อยเอกหญิง ลิซา เจด เฮด (30 พฤศจิกายน ค.ศ. 1981 — 19 เมษายน ค.ศ. 2011)Captain Lisa Jade Head dies of wounds sustained in Afghanistan , MOD, published 21 April 2011, retrieved 21 April 2011 เป็นนายทหารกองทัพอังกฤษ เธอเป็นเจ้าหน้าที่ทำลายล้างวัตถุระเบิดหญิงคนแรกที่ถูกสังหารในขณะปฏิบัติหน้าที่Courage of woman bomb disposal expert killed defusing Taliban explosive, The Mirror, published 21 April 2011, retrieved 23 April 2011. เธอเสียชีวิต ณ วันที่ 19 เมษายน ค.ศ. 2011 ขณะอายุได้ 29 ปี ภายหลังจากการได้รับบาดเจ็บอย่างสาหัสเมื่อครั้งเข้าประจำการในประเทศอัฟกานิสถาน ในช่วงที่เธอเสียชีวิต ร้อยเอกหญิงเฮดเป็นนายทหารหญิงคนแรกและเป็นเจ้าหน้าที่หญิงชาวอังกฤษคนที่สองที่เสียชีวิตในประเทศอัฟกานิสถาน นับตั้งแต่ปี ค.ศ. 2001 ต่อจากซาราห์ ไบรอันท์ และเป็นสมาชิกของกองกำลังติดอาวุธที่เสียชีวิตในลำดับที่ 364 Tributes paid to bomb disposal expert Capt Lisa Head, BBC, published 21 April 2011, retrieved 21 April 2011.

เธอเกิดที่ฮัดเดอร์สฟิลด์ เวสต์ยอร์คเชียร์ และได้เข้าเรียนที่วิทยาลัยกรีนเฮด รวมถึงเข้าศึกษาสาขาชีววิทยามนุษย์ที่มหาวิทยาลัยฮัดเดอร์สฟิลด์ ก่อนที่จะเข้าศึกษาต่อที่โรงเรียนนายร้อยทหารบกแซนด์เฮิร์ทซ์ เธอได้เข้าประจำการในประเทศอิรัก และอัฟกานิสถานในฐานะเจ้าหน้าที่ประสานงานการขนส่งทางอากาศกับเหล่าพลาธิการ ก่อนที่จะได้รับการโอนไปยังกองทหารหน่วยทำลายล้างวัตถุระเบิด (อีโอดี) 321 กรมสรรพาวุธวัตถุระเบิดที่ 11 เหล่าพลาธิการ ร่วมกับผู้ที่เธอเคยร่วมประจำการในไอร์แลนด์เหนือ โดยเธอได้รับการเคลื่อนพลไปยังอัฟกานิสถานในวันที่ 27 มีนาคม ค.ศ. 2011 ที่ซึ่งเธอเป็นผู้ชำนาญด้านการทำลายล้างวัตถุระเบิดและประสบความสำเร็จในฐานะ "ผู้ปฏิบัติการกู้ภัยคุกคามจากระเบิดแสวงเครื่องระดับสูง"Tribute to female army bomb expert, Belfast Telegraph, published 21 April 2011, retrieved 21 April 2011.Bomb disposal expert becomes second female soldier to be killed in Afghanistan after being blown up by homemade IED, Daily Mail, published 21 April 2011, retrieved 21 April 2011.

เธอได้รับบาดเจ็บสาหัสในนาห์ร-อี-ซาราจ์ ที่จังหวัดเฮลมานด์เมื่อวันที่ 18 เมษายน ค.ศ. 2011 ซึ่งเป็น 22 วันหลังจากที่เข้ามาในอัฟกานิสถานเป็นครั้งที่สอง ในขณะที่พยายามที่จะยับยั้งการทำงานของระเบิดแสวงเครื่องที่อยู่รวมกันเป็นกลุ่ม ซึ่งแหล่งที่มาของฝ่ายจำเลยกล่าวว่า ได้มีการวางไว้เพื่อล่อให้ผู้เชี่ยวชาญด้านการทำลายล้างวัตถุระเบิดเข้ามาทำการเก็บกู้ โดยเธอได้ทำการปลดชนวนไปหนึ่งลูก แต่แล้วลูกที่สองก็ได้ระเบิดออกไปแบบเป็นลูกโซ่ แขนและขาของเธอได้หายไปเกือบทั้งหมดจากการระเบิด เธอได้รับการเคลื่อนย้ายโดยเฮลิคอปเตอร์ไปยังแคมพ์เบสชัน ที่ลัชการ์กาห์ เพื่อเตรียมบินกลับไปยังโรงพยาบาลควีนเอลิซาเบธ ที่เบอร์มิงแฮม กระทั่งเธอได้เสียชีวิต ณ ที่แห่งนั้นในวันรุ่งขึ้นBBC: Bomb expert's colleagues praised.  Published 27 March 2012, retrieved 27 March 2012.

งานศพของเธอได้จัดขึ้นในวันที่ 6 พฤษภาคม ค.ศ. 2011 ที่โบสถ์ฮัดเดอร์สฟิลด์ปาริช ซึ่งทหารกองเกียรติยศจากกองทหารของเธอ ได้จัดแถวย่างก้าวเป็นขบวนแห่ศพและนำโลงศพของเธอเข้าไปในโบสถ์ ผู้คนกว่า 1,000 ชีวิตได้เข้าร่วมพิธีศพ ซึ่งรวมถึงครอบครัว, มิตรสหาย, บุคลากรทางทหาร และประชาชนพลเมืองในฮัดเดอร์สฟิลด์
# สฺยง เฉาจง
สฺยง เฉาจง  เป็นนักมวยสากลอาชีพชาวจีน
 ประวัติ 
สฺยง เฉาจง เกิดเมื่อวันที่ 3 ตุลาคม พ.ศ. 2525 ที่เขตปกครองตนเองชนชาติจ้วงและม้ง เหวินซาน มณฑลยูนนาน มีเชื้อสายม้ง นับเป็นนักมวยสากลอาชีพคนแรกของจีนที่ได้ครองตำแหน่งแชมป์โลก โดยเป็นแชมป์โลกของสภามวยโลก (WBC) ในรุ่นสตอร์วเวท (105 ปอนด์)

สฺยง เฉาจง สามารถป้องกันตำแหน่งไว้ได้ทั้งหมด 2 ครั้ง ก่อนจะเสียตำแหน่งให้แก่ โอสบัลโด โนโบอา นักมวยชาวเม็กซิกันในต้นปี พ.ศ. 2557

 เกียรติประวัติ 
 แชมป์โลก WBC รุ่นสตอร์วเวท
 ชิง (ที่ว่าง), 24 พฤศจิกายน พ.ศ. 2555 ชนะคะแนน ฆาบิเอร์ มาร์ติเนซ ริเซนดิซ (เม็กซิกัน) ที่คุนหมิงซิตีสเตเดียม คุนหมิง ประเทศจีน
 ป้องกันตำแหน่งครั้งที่ 1, 28 มิถุนายน พ.ศ. 2556 ชนะคะแนน เดนเวอร์ คูเอลโญ (ฟิลิปปินส์) ที่ ดูไบเวิลด์เทรดเซนเตอร์ ดูไบ สหรัฐอาหรับอิมิเรตส์
 ป้องกันตำแหน่งครั้งที่ 2, 30 พฤศจิกายน พ.ศ. 2556 ชนะน็อกยก 5 ลูกรัก ศ.กิตติกา (ไทย) ที่ มากวน มณฑลยูนนาน ประเทศจีน
 เสียแชมป์, 5 กุมภาพันธ์ พ.ศ. 2557 แพ้ทีเคโอยก 5 โอสบัลโด โนโบอา (เม็กซิกัน) ที่ซิตีฮอลล์ ไหโขว มณฑลไหหนาน ประเทศจีน
 แชมป์ WBA International รุ่นมินิมัมเวท
 ชิง, 3 ตุลาคม 2560 ชนะคะแนน เพชรมณี ก่อเกียรติยิม (ไทย) ที่ มณฑลชานซี ประเทศจีน 
 เคยชิงตำแหน่งต่อไปนี้ แต่ไม่สำเร็จ
 ชิงแชมป์โลก WBC รุ่นฟลายเวท, 26 พฤษภาคม พ.ศ. 2552 แพ้คะแนน ไดซูเกะ ไนโต (ญี่ปุ่น) ที่ดิฟเฟอร์อารีอาเกะอารีนา โตเกียว ประเทศญี่ปุ่น
 ชิงแชมป์โลก WBA รุ่นมินิมัมเวท, 27 กรกฎาคม 2561 แพ้คะแนน น็อคเอาท์ ซีพีเฟรชมาร์ท ที่ กัวเซิน ยิมเนเซียม ชิงเต่า มณฑลชานตง ประเทศจีน
# ยุคสามกัปสุดท้าย
ยุคสามกัปสุดท้ายศภนิมิต (นามแฝง), คุณวิเศษแห่งวิถีอนุตตรธรรม, พิมพ์ครั้งที่ 2, กรุงเทพฯ : ส่งเสริมคุณภาพชีวิต, ม.ป.ป., หน้า 70-71  เป็นความเชื่อทางอันตวิทยาของลัทธิบัวขาว และได้สืบทอดมาจนกลายเป็นคำสอนหลักของลัทธิอนุตตรธรรมในปัจจุบัน 

ความเชื่อนี้ระบุว่าในช่วงปลายกัป พระแม่องค์ธรรมได้แบ่งธรรมกาล (陽) ออกเป็น 3 ยุค คือ คือยุคเขียวของพระทีปังกรพุทธเจ้า ยุคแดงของพระศากยมุนีพุทธเจ้า ซึ่งสิ้นสุดไปแล้ว และปัจจุบันคือยุคขาวของพระเมตไตรยพุทธเจ้าศุภนิมิต, สายทอง (พงศาธรรม ๑), กรุงเทพฯ : ส่งเสริมคุณภาพชีวิต, ม.ป.ป., หน้า 18-21

 พัฒนาการ 
ศาสนาพุทธในประเทศจีนมีความเชื่อว่าโลกกำลังเข้าสู่ยุคเสื่อมเนื่องจากเป็นช่วงปลายกัป ลัทธิบัวขาวซึ่งเกิดขึ้นสมัยราชวงศ์หยวนได้รับความเชื่อนี้แล้วนำมาพัฒนาต่อว่า เพื่อช่วยเหลือสรรพสัตว์ให้พ้นทุกข์ พระแม่องค์ธรรมได้แบ่งธรรมกาลออกเป็น 3 ยุค คือ คือยุคเขียว ยุคแดง และยุคขาว แต่ละยุคได้ส่งพระพุทธเจ้ามาปกครองแตกต่างกัน เพื่อทำหน้าที่ฉุดช่วยสรรพสัตว์ โดยยุคเขียวเป็นของพระทีปังกรพุทธเจ้า ยุคแดงของพระศากยมุนีพุทธเจ้า และยุคขาวของพระเมตไตรยพุทธเจ้าซึ่งจะมาถึงในอนาคต เมื่อสิ้นสุดแต่ละยุคจะมีงานชุมนุมชื่อหลงหัวฮุ่ย  จัดขึ้นที่วิมานของพระแม่องค์ธรรม เพื่อให้ผู้ที่บรรลุธรรมในแต่ละยุคได้มาประชุมร่วมฉลองกันและถวายรายงานต่อพระแม่องค์ธรรม ความเชื่อนี้ได้สืบทอดและพัฒนาต่อมาในลัทธิเซียนเทียนเต้าและลัทธิอนุตตรธรรมตามลำดับ

ลัทธิอนุตตรธรรมยังได้ผสานความเชื่อเรื่องสามกัปสุดท้ายเข้ากับความเชื่อเรื่องไตรรัตน์ โดยถือว่าแต่ละยุคมีลัญจกรและสัจจคาถากำกับแต่งต่างกัน ดังนี้

 ธรรมกาล  ระยะเวลา  ผู้ปกครองธรรมกาล  รหัสคาถา  ลัญจกร  จำนวนภัยพิบัติ  จำนวนผู้บรรลุธรรม  (คน)  งานชุมนุมอริยะ ยุคเขียว  1886 ปี (3,086-1,200 ก่อน ค.ศ.) พระทีปังกรพุทธเจ้า  อู๋เลี๋ยงโซ่วฝอ   รูปใบบัว  9  200,000  อิงเถาฮุ่ย  (櫻桃會) ยุคแดง  3,114 ปี (1,200 ก่อน ค.ศ. - ค.ศ. 1912)  พระศากยมุนีพุทธเจ้า  หนันอู๋อาหมีถัวฝอ   รูปดอกบัว   18  200,000  ผันเถาฮุ่ย  (蟠桃會) ยุคขาว  10,800 ปี (ค.ศ. 1912 - ปัจจุบัน)  พระเมตไตรยพุทธเจ้า  อู๋ไท่ฝอหมีเล่อ Introduction to I Kuan Dao Cult , TAOLEAKS.ORG, Retrieved 6 February 2014  รูปรากบัว  81  9,600,000  หลงหัวฮุ่ย (龍華會)
# มาโมรุ ซามูราโงจิ
มาโมรุ ซามูราโงจิ  (เกิด 21 กันยายน 1963) เป็นนักแต่งเพลงชาวญี่ปุ่น จากจังหวัดฮิโรชิมะ ได้ชื่อว่าเป็นผู้แต่งดนตรีประกอบวิดีโอเกม เรซิเดนต์อีวิล Dual Shock Ver. ในปี 1998  และ โอนิมูฉะ วอร์ลอร์ด ในปี 2001   สื่อมวลชนตั้งฉายาให้ว่าเขาเป็น "เบโทเฟนแห่งยุคติจิตอล" จากคำกล่าวอ้างว่าเขาสามารถแต่งเพลงได้ ทั้งที่หูหนวก

เรื่องราวของเขาเป็นที่สนใจในช่วงเดือนกุมภาพันธ์ 2014 เมื่อมีข่าวว่า ดนตรีที่เขาประพันธ์ขึ้นทั้งหมดนั้น ล้วนเป็นผลงานของผู้อื่น โดยเป็นผลงาน ทากาชิ นีงากิ  นักแต่งเพลงที่ได้รับการว่าจ้าง   และยังถูกเปิดเผยด้วยว่า  เรื่องที่ว่าเขาเป็นไมเกรนมาตั้งแต่เด็กจนกระทั่งสูญเสียการได้ยิน และใช้ความพยายามฝึกฝนการแต่งเพลงทั้งที่หูหนวกนั้น ล้วนเป็นเรื่องแต่งขึ้น ที่จริงแล้วซามูราโงจิแกล้งทำเป็นหูหนวก เพื่อให้เรื่องราวน่าสนใจ
# เอื้องศรีเชียงดาว
เอื้องศรีเชียงดาว  เป็นกล้วยไม้ดิน ใบเดี่ยว มีจุดประสีแดงแกมม่วงทั้งใบ ดอกออกเป็นช่อยาว  ออกดอกในเดือนพฤษภาคม – มิถุนายน เป็นไม้ถิ่นเดียวในประเทศไทย พบครั้งแรกโดย ดร. สันติ วัฒฐานะ และ ดร. ปิยะเนตร สุขสถาน เมื่อ พ.ศ. 2544 ที่ดอยเชียงดาว จังหวัดเชียงใหม่ ชื่อสกุลตั้งตามพระนามาภิไธยของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
# เอื้องศรีประจิม
เอื้องศรีประจิม  เป็นกล้วยไม้ดิน ใบเดี่ยว มีจุดประสีแดงแกมม่วงทั้งใบ ดอกออกเป็นช่อยาว  ออกดอกในเดือนพฤษภาคม เป็นไม้ถิ่นเดียวในประเทศไทยและใกล้สูญพันธุ์ พบครั้งแรก ดร. ปิยเกษตร สุขสถาน เมื่อ 10 มิถุนายน พ.ศ. 2544 ที่ดอยหัวหมด จังหวัดตาก ชื่อสกุลตั้งตามพระนามาภิไธยของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
 อ้างอิง 
  ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 18
หมวดหมู่:กล้วยไม้
# พลับพลา (พืช)
พลับพลาหรือพลองส้ม กะปกกะปู หลายหรือหมากกอม  เป็นไม้ยืนต้นในวงศ์ Tiliaceae หรือ Malvaceae ไม้พุ่มหรือไม้ยืนต้นขนาดเล็ก เปลือกสีน้ำตาลเข้มจนออกดำ ลำต้นเรียบมีสะเก็ดเล็กน้อย อาจมีพูพอน เปลือกมีความเหนียว ลอกออกได้ ใบเดี่ยว สีเขียว มีขนเป็นหนามแข็ง และขนสั้นสีน้ำตาลปกคลุม ดอกช่อ ออกเป็นกระจุกตามซอกใบ กลีบดอกสีเหลืองอมเทาหรือสีเหลืองอ่อน เกสรตัวผู้สีเหลืองจำนวนมาก ผลเดี่ยว เมล็ดเดียวแข็ง กลม สีเขียวมีขนสั้นปกคลุม เปลือกผลเหนียว แก่แล้วผิวเป็นสีดำ มีเมล็ดแข็งเพียงเมล็ดเดียว มีเส้นใยหุ้มเมล็ด กระจายพันธุ์ตั้งแต่ศรีลังกา อินเดีย  และเกาะชวา 
 
ใบนำมามวนยาสูบ เนื้อไม้เหมาะสำหรับทำตู้ เปลือกมีเส้นใยมาก ใช้ทำเชือกได้ ผลรับประทานได้ ในอินเดียใช้รักษาอาการอาหารไม่ย่อย แก้ไทฟอยด์ ท้องเสีย และแผลในปาก ไต้หวันใช้ใบชงน้ำดื่มแก้อาหารไม่ย่อย  ในอินโดจีนนำใบมาย่างไฟแล้วต้มน้ำดื่มเป็นยาขับพยาธิ ทางภาคใต้ของไทย แก่นใช้ผสมกับตัวยาอื่นๆ ต้มน้ำดื่ม แก้หืด
 อ้างอิง 
  พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 16: พืชให้สารกระตุ้น. พิมพ์ครั้งที่ 2. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 179
 มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552
หมวดหมู่:วงศ์ชบา
หมวดหมู่:สมุนไพร
หมวดหมู่:พืชที่ใช้ทำของใช้
# สีฟันกระบือ
สีฟันกระบือ หรือขนหนอนสะเหล่า  เป็นไม้พุ่มในวงศ์ Phyllanthaceae กิ่งอ่อนมีขน เปลือกสีน้ำตาลปนเทา แตกเป็นร่องตื้นตามความยาวของลำต้น ใบเดี่ยว ดอกช่อ ออกตามซอกใบ ดอกแยกเพศแต่อยู่ในช่อเดียวกัน ผลเดี่ยว กลม ผิวเรียบเป็นมัน สีเขียว สุกแล้วเป็นสีดำ ใบใช้ต้มน้ำดื่มเป็นยาถ่าย รากต้มเป็นยาบำรุงร่างกาย หลังคลอดบุตร
# ความเป็นพิษต่อระบบนิเวศ
ความเป็นพิษต่อระบบนิเวศ  เครื่องมือทดสอบการย่อยสลายทางชีวภาพโดยจุลินทรีย์แบบใช้ออกซิเจนตามมาตรฐานสากล - ศูนย์เทคโนโลยีโลหะและวัสดุแห่งชาติ เป็นเรื่องของการศึกษาด้านนิเวศพิษวิทยา (ซึ่งเป็นคำผสมของคำว่านิเวศวิทยา กับพิษวิทยา) โดยอิงความเป็นไปได้ด้านชีวภาพ, สารเคมี หรือความเครียดทางกายภาพที่ส่งผลกระทบต่อระบบนิเวศ ความเครียดดังกล่าวอาจเกิดขึ้นในสภาพแวดล้อมทางธรรมชาติที่ความหนาแน่น, ความเข้มข้น หรือในระดับสูงพอที่จะทำลายชีวเคมีธรรมชาติ, สรีรวิทยา, พฤติกรรม และการปฏิสัมพันธ์ของสิ่งมีชีวิตที่มีอยู่ในระบบนิเวศ

ความเป็นพิษต่อระบบนิเวศได้รับการกำหนดให้เป็น "สาขาของนิเวศพิษวิทยาที่เกี่ยวข้องกับการศึกษาผลกระทบที่เป็นพิษ ที่เกิดจากมลพิษทางธรรมชาติหรือการสังเคราะห์ ซึ่งส่งผลต่อองค์ประกอบของระบบนิเวศ, สัตว์ (รวมถึงมนุษย์), พืชและจุลินทรีย์ในสิ่งแวดล้อมที่สำคัญ"Truhaut, R. 1977, "Eco-Toxicology - Objectives, Principles and Perspectives", Ecotoxicology and Environmental Safety, vol. 1, no. 2, pp. 151–173.
# โรงเรียนเพชรพิทยาคม (จังหวัดชลบุรี)
โรงเรียนเพชรพิทยาคม  ตั้งอยู่ที่ 170/17 หมู่ 9 ถนนสุขุมวิท ตำบลบ้านสวน อำเภอเมือง จังหวัดชลบุรี 20000 สังกัดสำนักงานคณะกรรมการส่งเสริมการศึกษาเอกชน(สช)

 ประวัติ 
โรงเรียนเพชรพิทยาคม เป็นโรงเรียนเอกชน มีอาคารทั้งหมด 7 อาคาร เป็นอาคารไม้สองชั้นจำนวน 4 อาคาร อาคารตึกสองชั้นครึ่ง 1 อาคาร อาคารตึกสามชั้น 1 อาคาร อาคารตึกสี่ชั้น 1 อาคาร มีห้องเรียน 21 ห้องเรียน และห้องประกอบอื่นๆ คือ ห้องศูนย์ทักษะ ห้องสมุด ห้องคอมพิวเตอร์ ห้องดนตรี - นาฏศิลป์ ห้องประชุมเล็ก ห้องพยาบาล ห้องสหกรณ์ร้านค้า อาคาร 7 อาคาร นี้ตั้งเรียงรายชิดรั้วโรงเรียนด้านข้าง และด้านหลังเป็นรูปตัวยู (U) เหลือที่ว่างตรงกลางใช้เป็นสนามกีฬา และที่สำหรับเข้าแถวเคารพธงชาติตอนเช้าของนักเรียน

โรงเรียนเพชรพิทยาคม ได้รับอนุญาตให้จัดตั้งขึ้นเมื่อวันที่ 17 พฤษภาคม พ.ศ. 2506 โดยมีนางสมคิด คงเพชรวิเศษ เป็นผู้รับใบอนุญาต ผู้จัดการ มีนางกัญญา คงเพชรวิเศษ เป็นครูใหญ่ คนปัจจุบัน

 ข้อมูลทั่วไป 

อังษรย่อโรงเรียน พ.พ. - P.P.
สีประจำโรงเรียน สีเหลือง  - สีส้ม  
ปรัชญาโรงเรียน การศึกษาเด่น เน้นมรรยาท รักษาความสะอาดเป็นนิจ
# คลิฟฟ์ เคอร์ติส
คลิฟฟอร์ด วิเวียน เดวอน "คลิฟฟ์" เคอร์ติส  เป็นนักแสดงชาวนิวซีแลนด์เชื้อสายชนพื้นเมืองมาวรี มีผลงานการแสดงภาพยนตร์ฮอลลีวูดที่รับบทบาทเป็นคนเชื้อสายต่าง ๆ หลากหลาย ทั้งชาวลาตินอเมริกา ชาวอาหรับ ชาวอินเดีย

เคอร์ติสเกิดที่เมืองโรโตรัว อยู่ชายฝั่งทางตอนเหนือของเกาะเหนือ ประเทศนิวซีแลนด์ สืบเชื้อสายมาจากชาวมาวรีเผ่า เตอาราวา  เริ่มงานแสดงจากการแสดงละครเวทีหลังจากจบมัธยมปลาย มีผลงานภาพยนตร์เรื่องแรกในปี 1993 จากบทเล็ก ๆ ในเรื่อง The Piano ผลงานกำกับของเจน แคมเปียน และเริ่มมีชื่อเสียงในระดับนานาชาติจากภาพยนตร์เรื่อง Whale Rider ในปี 2002 ผลงานกำกับของนิกี คาโร โดยรับบทเป็นพ่อของคีชา แคสเซิล-ฮิวส์ ตั้งแต่ปี 2015 ถึง 2017 เขารับบทเป็น Travis Manawa ในซีรีส์ดราม่าสยองขวัญของ AMC เรื่อง Fear the Walking Dead

เขาเป็นเจ้าของร่วมของบริษัทผลิตภาพยนตร์อิสระสัญชาตินิวซีแลนด์ Whenua Films
# ไพศาล จันทรภักดี
ไพศาล จันทรภักดี (เกิด 25 มีนาคม พ.ศ. 2492) อดีตสมาชิกสภาผู้แทนราษฎรจังหวัดเพชรบูรณ์ 7 สมัย

 ประวัติ 
นายไพศาล จันทรภักดี เกิดเมื่อวันที่ 25 มีนาคม พ.ศ. 2492 เป็นบุตรของนายเม่งเตี้ยง และ นางเป๋า จันทรภักดีประวัติผู้สมัคร ส.ส. กรมการปกครอง สำเร็จการศึกษา สัตวแพทยศาสตรบัณฑิต จาก มหาวิทยาลัยเกษตรศาสตร์ การศึกษามหาบัณฑิต สาขาบริหารการศึกษา จาก มหาวิทยาลัยนเรศวร

 งานการเมือง 
ไพศาล เคยดำรงตำแหน่งเป็น กรรมการผู้จัดการบริษัทเพชรบูรณ์ทำไม้ จำกัดรัฐสภาสาร ปีที่ 27 ฉบับที่ 6 เดือนพฤษภาคม พ.ศ. 2522. สำนักงานเลขารัฐสภา. 2522 ก่อนที่จะลงสมัครรับเลือกตั้งสมาชิกสภาผู้แทนราษฎรครั้งแรก ใน พ.ศ. 2522 สังกัดพรรคเสรีธรรม (พ.ศ. 2522) ซึ่งได้รับเลือกตั้งในครั้งดังกล่าว และได้รับเลือกเรื่อยมาจนถึง พ.ศ. 2548 รวม 7 สมัย ศูนย์ข้อมูลนักการเมือง 

พ.ศ. 2550 เขาถูกตัดสิทธิ์ทางการเมือง เป็นระยะเวลา 5 ปี เนื่องจากเป็นกรรมการบริหารพรรคไทยรักไทย

ในปี พ.ศ. 2555 ไพศาลได้สมัครเข้าร่วมงานกับพรรคเพื่อไทย

 สมาชิกสภาผู้แทนราษฎร 
ไพศาล จันทรภักดี ได้รับการเลือกตั้งเป็นสมาชิกสภาผู้แทนราษฎรมาแล้ว 7 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดเพชรบูรณ์ สังกัดพรรคเสรีธรรม (พ.ศ. 2522)
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดเพชรบูรณ์ สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดเพชรบูรณ์ สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดเพชรบูรณ์ สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดเพชรบูรณ์ สังกัดพรรคความหวังใหม่
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดเพชรบูรณ์ สังกัดพรรคไทยรักไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดเพชรบูรณ์ สังกัดพรรคไทยรักไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๕ ตอนที่ ๒๓ ข หน้า ๑, ๒ ธันวาคม ๒๕๔๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๒ ตอนที่ ๑๗ ข หน้า ๗, ๔ ธันวาคม ๒๕๓๘
# ปิยะ อังกินันทน์
ปิยะ อังกินันทน์ (5 ตุลาคม พ.ศ. 2476 - 25 กันยายน พ.ศ. 2562) อดีตสมาชิกสภาผู้แทนราษฎรจังหวัดเพชรบุรี 6 สมัย

 ประวัติ 
นายปิยะ อังกินันทน์ เกิดเมื่อวันที่ 5 ตุลาคม พ.ศ. 2476 เป็นบุตรชายของนายผาด อังกินันทน์ และ นางบุญยวด อังกินันทน์ประวัติผู้สมัคร ส.ส. กรมการปกครอง และเป็นพี่ชายของนายยุทธ อังกินันทน์ สำเร็จการศึกษาระดับปริญญาตรี ศิลปศาสตรบัณฑิต สาขารัฐศาสตร์ จาก มหาวิทยาลัยรามคำแหง สมรสครั้งแรกกับนางอุไร (สิ่ม) อังกินันทน์ มีบุตร-ธิดา รวม 3 คน 1.นายสุขสันต์ (โป๋) อังกินันทน์ รองนายก อบจ. เพชรบุรี 2.นางปานจิต (น้อง) ชิ้นศิริ 3.นายชัยยะ(ปราย) อังกินันทน์ นายก อบจ. เพชรบุรี 2 สมัย และสมรสครั้งที่สองกับนางสุคัณธา (ตุ่ม) อังกินันทน์  มีบุตร-ธิดา 1 คน คือ นางสาวปิยะนาต (แจม) อังกินันทน์ ปลัดอำเภอ

วันที่ 26 กันยายน 2562 ประภัตร โพธสุธน อดีตรัฐมนตรีช่วยว่าการกระทรวงเกษตรและสหกรณ์ เป็นประธานในพิธีน้ำหลวงพระราชทานอาบศพ พร้อมอัญเชิญโกศแปดเหลี่ยมพระราชทาน นายปิยะ อังกินันทน์ ณ วัดมหาธาตุฯ และเวลา 20.00 น.ได้มีพิธีพระราชทานพิธีธรรมสวดพระอภิธรรมในพระบรมราชานุเคราะห์ พระบาทสมเด็จพระวชิรเกล้าเจ้าอยู่หัว ในหลวงพระราชทานน้ำหลวงอาบศพ พร้อมโกศแปดเหลี่ยมให้แก่ “ปิยะ อังกินันทน์”

 งานการเมือง 
ปิยะ เคยเป็นพนักงานธนาคาร ที่ธนาคารออมสิน สาขาท่ายาง ต่อมา เข้าสู่วงการการเมือง ด้วยการเป็น สมาชิกสภาจังหวัด เมื่อ พ.ศ. 2500 ก่อนที่จะลงสมัครรับเลือกตั้งสมาชิกสภาผู้แทนราษฎรครั้งแรก ใน พ.ศ. 2512 สังกัดพรรคสหประชาไทย แต่ได้รับเลือกตั้งในครั้งต่อมา (พ.ศ. 2518) และได้รับเลือกเรื่อยมาจนถึง พ.ศ. 2539 รวม 6 สมัย ศูนย์ข้อมูลนักการเมือง 

ปิยะ เคยร่วมก่อตั้งพรรคชาติประชาธิปไตย กับพลเอกเกรียงศักดิ์ ชมะนันทน์ ในปี พ.ศ. 2525ราชกิจจานุเบกษา, ประกาศกระทรวงมหาดไทย เรื่อง การจดทะเบียนพรรคการเมือง เล่ม 99 ตอนที่ 154 วันที่ 20 ตุลาคม 2525 ต่อมาได้รับแต่งตั้งเป็นผู้คุมเสียงในสภาของพรรคhttp://www.ratchakitcha.soc.go.th/DATA/PDF/2526/A/171/86.PDF หรือเทียบได้กับประธาน ส.ส.

 สมาชิกสภาผู้แทนราษฎร 
ปิยะ อังกินันทน์ ได้รับการเลือกตั้งเป็นสมาชิกสภาผู้แทนราษฎรทั้งหมด 6 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดเพชรบุรี สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดเพชรบุรี สังกัดพรรคสยามประชาธิปไตย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดเพชรบุรี สังกัดพรรคชาติประชาธิปไตย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดเพชรบุรี สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดเพชรบุรี สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดเพชรบุรี สังกัดพรรคกิจสังคม

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๓ ตอนที่ ๒๒ ข หน้า ๑, ๔ ธันวาคม ๒๕๓๙
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๖ ตอนที่ ๒๑๔ ง ฉบับพิเศษ หน้า ๕, ๔ ธันวาคม ๒๕๓๒